text: Brugte juletræer fyldt med energi
  05 januar 2014 kl. 10.47
  Hvis de brugte juletræer ikke bare bliver smidt ud, men lavet til flis, vil de kunne opvarme 3000 huse i et år.
  I dag samler Svømmeklubben Grindsted brugte juletræer ind og laver dem til flis.
  Det er en glimrende ide, for de brugte juletræer indeholder meget grøn energi.
  Dansk Fjernvarme har regnet energiindholdet i alle Danmarks brugte juletræer ud.
  Resultatet er, at de indeholder grøn energi nok til at opvarme 3000 huse i et år.
  Men - ifølge Dansk Fjernvarme smides langt de fleste træer blot ud.
  Omkring 100 af Danmarks 431 fjernvarmeværker bruger helt eller delvist flis som brændsel.
  